તહેવાર આગળ-પાછળ થયા હોવાથી પોલીસની હાલત કફોડી બની છે. હાલમાં શહેરના સંવેદનશીલ વિસ્તારો એવા દરિયાપુર, શાહપુર, જમાલપુર વગેરે જગ્યાએ બંદોબસ્ત જાળવવા પોલીસ અધિકારીઓએ જણાવ્યું છે. ઇદના તહેવારને લઇ ગત મોડી રાત સુધી બજાર પણ ખુલ્લાં રહ્યાં હતાં. સતત બે દિવસ સુધી પોલીસને સ્ટેન્ડ-ટુ રહેવાના આદેશ અપાયા હોઇ બહારથી આવેલા પોલીસ જવાનોને પણ આજનો દિવસ બંદોબસ્તમાં કાઢવાની ફરજ પડી રહી છે. બે દિવસ સુધી બંદોબસ્ત બાદ શનિ-રવિની રજામાં આરામ જ કરવો પડશે તેવું પોલીસબેડામાં ચર્ચાઇ રહ્યું છે.